Italiano: # Barnaba Cigala Casero (XVI–XVII sec.)

A quanto ne sappiamo, Barnaba Cigala Casero (sec. XVI, principio sec. XVII) fu il primo a comporre degli elogi in lingua genovese in occasione delle elezioni dogali (per Antonio Cebà, nel 1593, e per Agostino Doria, nel 1601), un genere letterario che sarebbe stato portato al culmine dell’espressione artistica dal Cavalli qualche anno dopo. Nel primo encomio, il Cigala dimostra l’intenzione di consigliare, con prudenza, i patrizi sul da farsi per il bene della cosa pubblica, mentre nel secondo si dedica più che altro ad esaltare la famiglia del nuovo Doge e la sua importanza nella storia de Genova; in questo modo anticipa la poesia cavalliana, in cui l’elogio non è molto più di un pretesto per una manifestazione di bravura stilistica. In ogni caso, il genovese diviene un simbolo della diversità politica della Repubblica e del suo popolo, non potendovi essere alcun sospetto d’un uso nostalgico e «conservatore» della lingua, certo ancor meno che nei versi del Foglietta polemico delle «toghe». Altro aspetto importante della poesia del Cigala è la lirica amorosa petrarcheggiante, come nelle Ottave a Margherita e nella canzone Quando un fresco, soave, dolce vento, dove riesce ad adattare all’ambiente ligure delle immagini che ai suoi tempi potevano apparire già vecchie, con freschezza di linguaggio e un profondo senso della musicalità della parola. Si potrebbe pensare che l’opera del Cigala fosse destinata a restare patrimonio d’un élite di letterati e a non uscire mai dall’ambiente di Corte: invece, ancora nel 1840, nei Canti Popolari di Porto Maurizio, raccolti da Bartolomeo Acquarone, troviamo un’eco parodica dalle Ottave a Margherita: «Credevi di avermi stregato / facendoti padrona del mio cuore?» dice l’Anonimo poeta ponentino; ciò che prova come quegli antichi versi fossero ben conosciuti anche in Riviera, a distanza di secoli, e in ambienti assai lontani da quelli per cui erano stati scritti.

In questa famosa canzone di stampo petrarchesco, ma comunque potentemente originale, si può dire che il Cigala, il poeta della «maravegia», dello stupore di fronte alla bellezza della donna, sentita come una personificazione dello spirito divino che anima la natura, preannunzi tutti i successivi sviluppi di una gran parte della lirica genovese, dal Cavalli al De Franchi, al Firpo.

In questo ben noto poemetto, del quale riportiamo solo la prima parte, il Cigala, come già il Foglietta, trasporta le tematiche stilnoviste o petrarchesche in un ambiente domestico e cittadino, ma la donna è angelicata solo agli occhi dell’innamorato, che è così preso da lei da immaginarsela come un essere sovrumano; il poeta si accorge della propria debolezza e tutte le ottave sono fondate su di una leggere autoironia.

Nei discorsi per l’elezione del Doge, il Cigala si attiene ad una prassi che voleva degli elogi convenzionali e delle critiche moderate e generiche, indirizzate ad una classe politica, seguite da consigli altrettanto generici, esortando il popolo e i politici alla concordia, a stare tutti uniti, nel nome della prosperità della Nazione. In una esposizione di solito piatta e monotona, il poeta arriva raramente a qualche lampo di ispirazione, con richiami alla poesia civile dell’Anonimo.

Ligure: # Bernabé Çigaa Casê (sec. XVI–XVII)

Da quello che se ne sa, o Bernabé Çigaa Casê (sec. XVI, prinçipio sec. XVII) o l’é stæto o primmo à compoñe di lözi in lengua zeneise in ocaxon de eleçioin do Duxe (pe-o Antònio Cebà, do 1593, e pe-o Agostin Döia, do 1601), unna smersa letteräia ch’a saiæ stæta portâ a-o mascimo de l’esprescion artistica da-o Cavallo quarche anno apreuvo. Into primmo encòmio, o Çigaa o dimostra l’intençion de conseggiâ, con prudensa, i patriçi in scê cöse da fâ pe-o ben da cösa pubrica, tanto che into segondo o se dedica ciù che atro à exartâ a famiggia do neuvo Duxe e a seu importansa inte l’istöia de Zena; à sta mainea o l’antiçipa a poexia do Cavallo, donde o lözo o no l’é guæi ciù de un attesto pe unna manifestaçion de bravua stilistica. Inte tutti i caxi, o zeneise, inta poexia do Çigaa, o vëgne à ëse un scimbolo da diverscitæ politica da Repubrica e do seu pòpolo, apreuvo che no peu ësighe nisciun sospetto de un uso «nostargico» e conservatô da lengua, de seguo ancon meno che inti versci do Foggetta polemico de «toghe». Atro aspeto importante da poexia do Çigaa a l’é a lirica amosa, donde o petrarchezza, comme inte Ottave à Margherita e inta canson Quando un fresco, soave, doçe vento, ma o l’arriësce à adattâ à l’ambiente ligure de imagine che a-i seu tempi poeivan pai za vege, con freschixe de lenguaggio e un fondo senso da muxicalitæ da poula. Se porrieiva pensâ che l’euvia do Çigaa a fïse destinâ à restâ patrimònio de unn’elite de letteræ e a no saieiva mai sciortia d’inte l’ambiente de Corte: in cangio, ancon do 1840, inti Canti Popolari de Pòrto Mauriçio stæti accheuggeiti da Bertomê Aquaron, attrovemmo unn’eco paròdica da-e Ottave à Margherita: «Ti te credevi aveme affeturao / che ‘ro me cheu ti t’eri feita padrona?», o dixe l’anònimo poeta ponentin; cösa ch’a preuva che quelli antighi versci ean conosciui ascì in Rivea, à distansa de secoli, e inte di ambienti ben ben lonten da quelli pe-i quæ ean stæti scriti.

Inte sta avvoxâ canson, de stampo petrarchesco, ma à tutte e mainee potentemente originäia, se peu dî che o Çigaa Casê, o poeta da «maravegia», do stupô de fronte a-a bellessa da dònna, sentia comme unna personificaçion do spiito divin ch’o l’anima a natua, o preannonçie tutti i succescivi desviluppi de unna gran partia da lirica in zeneise, da-o Cavallo, a-o De Franchi a-o Firpo.

Inte sto poemetto ben conosciuo, do quæ demmo chì coscì solo che a primma parte, o Çigaa, comme de za o Foggetta, o traspòrta e tematiche stilnoviste ò petrarchesche inte un ambiente domestego e çitten; ma a dònna a l’é angelicâ solo che a-i euggi de l’iñnamoou, ch’o l’é mai tanto piggiou de lê da figuâsela comme un ëse sorveuman: o poeta o s’accòrze da pròpia debolessa, e tutte e ottave son fondæ in sce unna legia autoironia.

Inti descorsci pe l’eleçion do Duxe, o Çigaa o se tëgne à unna prasci ch’a voeiva di lözi convençionali e de critiche moderæ e generiche, indirissæ a-a classe politica, seguie da di conseggi ätretanto generichi, con exortâ o pòpolo e i patriçi a-a concòrdia, à ëse tutti à uña, into nomme da prosperitæ da Naçion. Inte unn’espoxiçion e ciù vòtte ciatta e monòtona, o poeta o l’arriva de ræo à quarche lampo de inspiaçion, con di reciammi a-a poexia çivile de l’Anònimo.